Cum resedisset Theodericus comes in Crounaco villa, in mallo publico, ad universorum causas audiendas vel recta judicia in Dei nomine terminandas, una cum pluris scabineis vel ceteris perceteris personis qui cum eo ibidem aderant; ibique veniens Fredulus, advocatus Hildebrandi comitis mallabat hominem aliquo nomine Adelardo, requirebat ei quod servus erat domno Ludovici imperatoris de Patriciaco villa., de parte genitoris sui nomine Adalberto, de beneficio Hildebrando, et ipso servitio male ordine recontendebat, et hoc legibus adprobare potebat, quod domnus Pipinus rex domno Karolo de jam dicto genitori suo Adelberto legibus vestito dimisit et domnus Karolus domno Ludovico hereditavit et ipsius Adelardus in vestidura domno rege fuit. Proinde taliter Fredelono judicatum fuit ut tale testimonia arremisset in proximo mallo post quadraginta noctes, quem ipse comes in Augustidunense tenet, ut secundum legem suam salicam adprobat sicut superius postulavit, aut faciat quod lex est. Deinde Adelardus dedit fidejussores nomine Tresario et Warnario, ubi Fredelus hoc adprobabat, faciat ipse partibus domno rege, ad jam dicto beneficio, quod lex est, vel ad ipso advocato. Signum Ursiono. Signum Bodono. Rochardo. Adelardus subscripsit. Ermenricus subscripsit. Dato judicio die mercuris in mense martio, anno quinto regnante domno nostro Ludovico imperatore.